മാധ്യമ പ്രവര്ത്തകനുനേരേ അസഭ്യവര്ഷം കോലഞ്ചേരി: സ്വകാര്യ വ്യക്തിയുടെ റബര് തോട്ടത്തില് മാലിന്യം തള്ളിയെന്നാരോപിച്ച് സംഭവവുമായി ബന്ധമില്ലാത്ത സമീപ വാസിയായ മാധ്യമ പ്രവര്ത്തകനും കുടുംബത്തിനും നേരേ തോട്ടമുടമ അസഭ്യവര്ഷം നടത്തിയതായി പരാതി. തിരുവാണിയൂര് വെങ്കിടയിലാണ് സംഭവം. ദീപിക കിഴക്കന്പലം ലേഖകന് സജിയെയും കുടുംബത്തെയുമാണ് അസഭ്യം പറഞ്ഞത്. മാലിന്യം നിക്ഷേപിച്ച സംഭവവുമായി തങ്ങള്ക്ക് യാതൊരു ബന്ധവുമില്ലെന്നു പറഞ്ഞിട്ടും ചീത്തവിളി തുടര്ന്നു. സംഭവത്തില് നടപടി വേണമെന്നാവശ്യപ്പെട്ട് പുത്തന്കുരിശ് പോലീസില് സജി പരാതി നല്കി. അങ്കണവാടി ഉദ്ഘാടനം ചെയ്തു വാഴക്കുളം: മഞ്ഞള്ളൂര് പഞ്ചായത്തിലെ മൂന്നാം വാര്ഡില് അങ്കണവാടി പഞ്ചായത്ത് പ്രസിഡന്റ് ആന്സി ജോസ് ഉദ്ഘാടനം ചെയ്തു. പഞ്ചായത്തംഗം ജോസ് കൊട്ടുപ്പിള്ളില് അധ്യക്ഷത വഹിച്ചു. വൈസ് പ്രസിഡന്റ് ടോമി തന്നിട്ടാമാക്കല്, രതീഷ് മോഹനന്, ബിന്ദു ഗോപി, ജെസി ജെയിംസ്, ഗീത കുമാരി തുടങ്ങിയവര് പങ്കെടുത്തു. എസ്എസ്എല്സി പരീക്ഷയില് എല്ലാ വിഷയങ്ങള്ക്കും എ പ്ലസ് നേടിയ വാര്ഡിലെ വിദ്യാര്ഥികള്ക്ക് മെമന്റോ നല്കി അനുമോദിച്ചു.